Nafarroako Parlamentuko Mahaiak, 2019ko urriaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Nafarroako ibaietako presa nahiz presa txikiak kentzeari eta natur ibilguak leheneratzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 28an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Nafarroako ibaietako presa nahiz desbideratze-presak kentzeari eta natur ibilguak leheneratzeari dagokienez, honako hau jakin nahi dut:

Lehena. Zein da Nafarroako Gobernuaren jarrera?

Bigarrena. Zer jarduketa aurreikusi dira aurten egiteko?

Hirugarrena. Halakorik baldin badago, egin beharreko jarduketa lehenetsien plangintza jaso nahi dut.

Iruñean, 2019ko urriaren 24an

Foru parlamentaria: Maiorga Ramírez Erro